open-index/open-wikipedia-markdown huggingface dataset:
Fredrik Gjertsen

**Fredrik Gjertsen** (1831–1904) var en norsk skolemann, oversetter og forfatter. Han var sønn av Friederich Giertsen (1798–1881) og Louise Frederikke Haste (1795–1874). Han grunnla Gjertsens skole i Kristiania i 1869.

## Liv
Fredrik Gjertsen tok filologisk embetseksamen i 1857 og ble i 1862 skolebestyrer i Kristiania. I 1869 opprettet han sin egen latin- og realskole, Gjertsens skole, som han drev frem til 1889. Han var en fremtredende kulturpersonlighet og holdt glimrende taler. Særlig gjorde han seg bemerket på de skandinaviske studentmøtene fra 1856 og senere. Han var de norske studentenes ordfører under studentmøtet i Uppsala i 1875 og ved jubelfesten samme sted i 1877. På grunn av diktet «Slesvig!», som han leste opp under møtet i 1875, mottok han en takkeadresse fra de nordslesvigske representantene i Tysklands Riksdag.

Fra 1873 til 1875 redigerte Gjertsen sammen med dansken Chr. Bredsdorff og svensken Otto von Feilitzen *[[Nordisk illustreret Børneblad]]*, hvor han også offentliggjorde sine egne ting på vers og prosa. I 1885 utga han en samling barnevers med illustrasjoner av dyremaleren Karl Uchermann.

Foruten et par franske skolebøker utga Gjertsen først og fremst en rekke norske oversettelser av klassiske verker. Sammen med rektor Carl Müller utga han i 1878 en norsk oversettelse av Horats’ brev, og i sammen med Sophus Bugge foresto han i 1873 en utgave med oversettelse av Plautus’ *[[Mostellaria]]*. Fra tysk oversatte han Goethes *[[Faust]]* (1873) og Grillparzers *Sapfo* (1891). I sine senere år var han særlig opptatt med oversettelser av greske dramaer.

Han var gift med Augusta Egeberg (1838–1916) og bosatt i Egebergs leiegård. Deres datter  Anette Gjertsen (1871-1940) ble gift med Herman Løvenskiold (1869–1927).

## Bibliografi
* *Vers og billeder* (1885, illustrert av Karl Uchermann)
* *Studenternes Hilsen til Henrik Ibsen 10. september 1874* (1874)

### Oversettelser
* Aiskhylos – *Aischylos’ Perser* (1899)
* Sofokles – *Sofokles’ Drama Filoktetes* (1897)
* *Klassisk læsning i udvalg og oversættelse* (1897, 1899)
* Sofokles – *Sofokles tragedie Trachis-møerne* (1896)
* Sofokles – *Sofokles’ Tragedie Aias* (1894)
* Sofokles – *Sofokles Tragedie Kong Oidipus* (1893)
* Evripides – *Euripides’ Tragedie Medeia* (1892)
* Franz Grillparzer – *Sapfo* (1891)
* Plautus – *T. Macci Plavti Mostellaria* (1873)
* Goethe – *[[Faust]]* (1873)
* Horats – *Horats's Brev til Pisonerne om Digtekunsten* (1871)    

## Kilder

## Eksterne lenker
* 
*  Fredrik Gjertsen hos Norsk oversetterleksikon
Sandviksbukta

**Sandviksbukta** er en bukt utenfor Sandvika i Bærum. Sandviksbukta er avgrenset utover av strekningen Høvikodden–Kalvøya.

Om vinteren, særlig i januar og februar, er normalt Sandviksbukta islagt. Det er da populært å gå tur utover isen fra Sandvika, langs stien merket av Isoppsynet i Bærum. Sandviksbukta brukes også av folk som går på skøyter og av dem som flyr radiostyrte fly og helikoptre.

I Sandviksbukta ligger også holmen Danmark, der dansker i Oslo-området samler seg hvert år for å feire Danmarks nasjonaldag.

## Eksterne lenker
*
Adolf Böttger

**Adolf Böttger** (født 21. mai 1815 i Leipzig, død 16. november 1870) var en tysk dikter, dramatiker og oversetter.

## Referanser


## Eksterne lenker
* 
*
Beerfest

***Beerfest*** er en film fra 2006, og følger to brødre reiser til Tyskland for å delta på oktoberfesten. De snubler over en hemmelighet, en konkurranse som er hundrevis av år gammel, og som bare kan beskrives som en «Fight Club» med øl-spill.. Humorgruppen Broken Lizard står bak filmen.

## Handling
I begravelsen til deres tysk-fødte bestefar Johann von Wolfhausen oppdager brødrene Jan og Todd Wolfhouse at familie-tradisjonen krever at de reiser til München, for å delta på en oktoberfest for å spre bestefarens aske ved Theresienwiese. Der starter brødrene utilsiktet en krangel, som river ned et helt telt under Oktoberfesten. De deltar også ved en underjordisk drikkespill-turnering drevet av Baron Wolfgang von Wolfhausen, hvor de oppdager at von Wolfhausens er i slekt med Wolfhouse-familien. men den tyske familien nekter sint å akseptere disse familie-båndene, og avslører at Johann var en stall-gutt som stjal oppskriften på det beste ølet i verden, for flere tiår siden og stakk av sammen med brødrenes oldemor - kalt Great Gam Gam.

Jan og Todd utfordrer derfor tyskerne til en drikke-lek. Brødrenes nederlag ydmyker dem foran alle, og Wolfgang heller bestefarens aske over brødrene og Jan blir slått ned. Jan og Todd sverger deretter å hevne seg på tyskerne, og returnerer til Colorado hvor de rekrutterer de gamle drikke-vennene deres fra college: Stor-drikkeren Phil "Landfill" Krundle, den jødiske vitenskapsmannen Charlie "Fink" Finklestein og den mannlige prostituerte Barry Badrinath, for å sette sammen en amerikansk øl-fest. Jan og Todd oppdager snart at bestefaren deres ikke hadde stjålet familiens øl-oppskrift, men at han faktisk var den rettmessige arvingen til familiens bryggeri i Bayern.

De bruker denne gjenoppdagede oppskriften til å brygge Schnitzengiggle Beer. Etter at det tyske teamet mottar en flaske Schnitzengiggle i posten, drar Wolfhausen-klanen til Amerika for å ta oppskriften tilbake. Etter en konfrontasjon mellom Wolfhausen-familien og Jan og Todd, forfalsker Wolfhausens bevis på at brødrenes restaurant har problemer for å sette dem ut av drift. I Tyskland bruker de en tom tønne som en trojansk hest for å komme seg inn hos Wolfhausen-familien, og vinne mot den tyske grenen av familien - en gang for alle.

## Skuespillere
* Paul Soter som Jan Wolfhouse
* Erik Stolhanske som Todd Wolfhouse / Baron Ludwig von Wolfhausen
* Cloris Leachman som Gam Wolfhouse
* Donald Sutherland som Johann von Wolfhouse
* Jay Chandrasekhar som Barry Badrinath
* Kevin Heffernan som Phil "Landfill" Krundle / Gil "Landfill" Krundle.
* Blanchard Ryan som Krista Krundle
* Steve Lemme som Charlie "Fink" Finkelstein / Emcee
* Jürgen Prochnow som Baron Wolfgang von Wolfhausen
* Nat Faxon som Rolf
* Will Forte som Otto
* Eric Christian Olsen som Gunther
* Ralf Möller som Hammacher
* Gunter Schlierkamp som Schlemmer
* Mo'Nique som Cherry
* MC Gainey som en prest.
* James Roday som en tysker.
* Philippe Brenninkmeyer som Herr Referee
* Chauntal Lewis som en tysk jente.
* Willie Nelson som seg selv (cameo)
* Simona Fusco som Ulsa.

## Eksterne lenker
*
HM Revenue and Customs

**’s Revenue and Customs** (**HMRC**) er et departement i den britiske regjeringen med ansvar for innkreving av skatter, import- og eksportkontroll og håndhevelse av den nasjonale minstelønnen. Organisasjonen ble opprettet 18. april 2005 gjennom en sammenslåing av de tidligere myndighetene *Inland Revenue* og *Her Majesty's Customs and Excise*. Samtidig ble en uavhengig påtalemyndighet, Revenue and Customs Prosecutions Office, opprettet for å reise tiltale i toll- og skattesaker.

;Distinksjoner for den uniformerte etat

## Referanser


## Eksterne lenker
*
Hilary Swank

**Hilary Ann Swank** (født 1974) er en amerikansk skuespiller. Hun har mottatt to Oscar for beste kvinnelige hovedrolle og fikk en stjerne på Hollywood Walk of Fame i 2007. 

Swank hadde sin filmdebut i en liten rolle i skrekkomedien *[[Buffy - Vampyrmorderen]]* i 1992. To år senere spilte hun hovedrollen som Julie Pierce i *[[Den neste Karate Kid]]*, den fjerde filmen i *[[The Karate Kid – sannhetens øyeblikk|The Karate Kid]]*-filmserien. Fra 1997 til 1998 spilte Swank rollen som alenemoren Carly Reynolds i TV-serien *[[Beverly Hills 90210]]*. I 1999 vant hun sin første Oscar, for rollen som Brandon Teena i den biografiske filmen *[[Boys Don't Cry]]*, og fem år senere vant hun sin andre Oscar, for rollen som Maggie Fitzgerald i dramafilmen *[[Million Dollar Baby]]*.

## Filmografi
### Filmer

### Fjernsyn

## Referanser


## Eksterne lenker
* 
* 
* 
*
World Trade Center (film)

***World Trade Center*** er en dramafilm fra 2006, regissert av den Oscar-belønnede regissøren Oliver Stone. 

## Handling
Stone har forsøkt å fremstille den samme historien om redningen av to politimenn,  John McLoughlin og Will Jimeno, som ble fanget i ruinene av World Trade Center etter terrorangrepet 11. september 2001. De to politimennene ble fanget da de gikk inn i bygningen for å forsøke å redde skadde.

Familiene til politimennene blir også portrettert der de forsøker å finne ut hva som har hendt. 

## Skuespillere
* Nicolas Cage som John McLoughlin
* Michael Peña som Will Jimeno
* Maria Bello som Donna McLoughlin
* Maggie Gyllenhaal som Allison Jimeno
* Stephen Dorff som NYPD-ansatt Scott Strauss
* Jon Bernthal som politibetjent Christopher Amoroso
* Jay Hernandez som politibetjent Dominick Pezzulo
* Michael Shannon som Dave Karnes
* Donna Murphy som Judy Jonas
* Brad William Henke som Allison's bror.
* Peter McRobbie som Allison's far.
* Frank Whaley som ambulanse-arbeider Chuck Sereika
* Jude Ciccolella som inspektør Lawrence Fields
* Nicholas Turturro som politibetjent Colovito
* Danny Nucci som politibetjent Giraldi
* William Mapother som Jason Thomas
* Wass Stevens som betjent Pat McLoughlin
* Armando Riesco som betjent Antonio Rodrigues
* Ned Eisenberg som Polnicki
*  som Boel
* Nick Damici som John Kassimatis
* Arthur Nascarella som FDNY-leder.
* Patti D'Arbanville som Donna's venn.
* Viola Davis som mor ved sykehuset.

## Eksterne lenker
* 
*
Halle Berry

**Halle Maria Berry** (født **Maria Halle Berry**; 1966) er en amerikansk skuespiller og tidligere fotomodell. Hun vant en Oscar for rollen som Leticia Musgrove i filmen *[[Monster's Ball]]*.

## Liv og virke
### Bakgrunn
Berry var med i flere skjønnhetskonkurranser i 1980-årene. Hun vant Miss Teen All American i 1985 og Miss Ohio USA i 1986. Berry var den første afroamerikanske deltakeren i Miss World i 1986, hvor hun havnet på sjetteplass.

### Skuespiller
I 1989 spilte hun rollen som Emily Franklin i de kortlivede TV-serien *[[Living Dolls]]*. Gjennombruddet som skuespiller kom med filmen *[[Jungle Fever]]*, der Berry spilte rollen som rusmiddelavhengige Vivian. Hennes første hovedrolle var i 1991 med filmen *[[Strictly Business (1991)|Strictly Business]]*.

I 1992 spilte Berry en karrierekvinne som faller for Eddie Murphys rollefigur i den romantiske komedien *[[Boomerang (1992)|Boomerang]]*. Året etter fikk hun stor oppmerksomhet med miniserien *[[Alex Haley's Queen]]*, basert på en bok av Alex Haley. Berry spilte en tidligere rusmiddelavhengig mor som slet med å gjenvinne foreldreretten til sin sønn i filmen *[[Losing Isaiah]]* fra 1995. Hun vant flere priser for rolletolkningen sin, deriblant en Emmy og en Golden Globe. Berry portretterte den muterte superhelten Storm i filmatiseringen av tegneserien *[[X-Men (film)|X-Men]]* (2000) og dens oppfølgere, *[[X-Men 2]]* (2003) og *[[X-Men: The Last Stand]]* (2006).

I 2001 dukket Berry opp i filmen *[[Swordfish (film)|Swordfish]]*, med hennes første toppløsscene. Først nektet hun å bli filmet toppløs, men hun ombestemte seg da Warner Bros. hevet lønnen hennes vesentlig. Hun skal ha fått betalt  dollar for det korte glimtet av brystene hennes. I 2001 dukket Berry opp som Leticia Musgrove, kona til en henrettet morder, i filmen *[[Monster's Ball]]*. Hun vant Oscar for beste kvinnelige hovedrolle for rolletolkningen sin, og ble også belønnet med National Board of Review Award og Screen Actors Guild Award som beste skuespillerinne.

I 2007 ble Berry tildelt en stjerne på Hollywood Walk of Fame for sine mange bidrag til filmindustrien. Stjernen ligger ved 6801 Hollywood Boulevard.

### Privatliv
Berry giftet seg med tidligere baseballspilleren David Justice 1. januar 1993. Paret separerte seg i 1996, og skilsmissen ble fullført i 1997. Berry giftet seg med Eric Benét 24. januar 2001. Mens hun var gift med Benet, adopterte de datteren India. Skilsmissen ble fullført i januar 2005. Berry har hatt et forhold med den franske skuespilleren Olivier Martinez siden 2010. De giftet seg i 2013.

## Filmografi

## Referanser


## Eksterne lenker
* 
* 
* 
* 
*
Christian Winther

**Rasmus Villads Christian Ferdinand Winther** (født den 29. juli 1796 i Fensmark ved Næstved, død 30. desember 1876 i Paris) ble født på Fensmark Præstegård i Sydsjælland. Han skrev sine første dikt mens han studerte teologi, men den egentlige dikterdebuten fikk han i 1828 med diktsamlingen «Digte». Utgivelsen av «Digte, gamle og nye» et par år senere, plasserte ham blant de beste danske naturlyrikerne.

Winter skrev diktene som Edvard Grieg benyttet i ''Fire romanser, opus 10.

## Liv og virke
Christian Winthers far, som var prest, døde allerede i 1808. Hans mor giftet seg på nytt i 1811 med Rasmus Møller, som senere ble biskop, og dikteren Poul Martin Møllers far. 

Christian Winther var språklig og musikalsk begavet, og spilte fiolin. Han ble teologisk kandidat i 1824, men fikk aldri bruk av sin utdannelse, som egentlig var innrettet mot den lutherske prestetjeneste. Han arbeidet kortere tider som lærer, ville også prøve seg som skuespiller. 

I 1841 arbeidet han som dansklærer for prinsesse Mariane, kronprins Fredriks (den senerese kong Fredrik den syvendes) forlovede. Sin egen hustru, *Julie Constance Lytthans*, traffe han mens hun var gift med en annen. I 1843 skilte hun seg fra ham, men det var ikke før i 1848 at giftet seg med Winther, som da var blitt over 50 år gammel. 

Christian Winther tilhørte senromantikerne og er blitt kalt «naturens og kjærlighetens sanger». I *Digte* (1828) ingikk ti *Træsnit*, bondeidyller på vers. *Til Een* (1843) er kjærlighetsdikt til hustruen, *Hjortens flugt* (1855) er en versroman med innslag av folklore og lagt til Erik av Pommerns tid.

Hans senere diktsamlinger utkom i 1842, 1848, 1850, 1853, 1865 og 1872. I 1851 mottok han, etter å ha det meste av sitt liv slitt med tung gjeld, en statspensjon som dikter, og for det meste kvarte århundret residerte han hovedsakelig i Paris. 

Winther avbøyde flere ganger fra å motta Ridderkorset da han ble tilbudt det, men mottok en professorstittel da han skulle til Strelitz. Ett av hans dikt inspirerte svenske Bo Setterlind til *Så går jag nu till vila trygg* (nummer 749 i Verbums psalmbokstillägg).

## Kulturkanonen
«Rosa unica» er tatt opp i den danske kulturkanonens lyrikkantologi.

## Referanser


## Eksterne lenker
*
Oz

***Oz*** er en amerikansk dramaserie fra fengselsmiljø som gikk på HBO fra 1997 til 2003. Serien finner sted i et høysikkerhetsfengsel. Staten der fengselet ligger blir aldri nevnt i serien, men de fleste av seerne antar at det ligger et sted i staten New York. Serien ble skapt av Tom Fontana og produsert av Barry Levinson.

*Oz* er kallenavnet til *Oswald State Correctional Facility*. Mange av handlingsforløpene er satt i Emerald City («Em City»), en eksperimentell del av fengselet, der fengselsbetjentene forsøker å oppmuntre til rehabilitering og undervisning av ansvar. Emerald City er et kontrollert miljø. Det er et begrenset antall av hver rase og sosiale gruppe (muslimer, latinamerikanere, homoseksuelle, nynazister, afro-amerikanere, irsk-amerikanere og andre). 

*Oz* unngår alle enkle svar til opprinnelsen for vold og kirminalitet. Selv de verste drapsmenn og hardkokte forbrytere blir vist å ha menneskelige øyeblikk, mens også antatt «normale» figurer innrømmer grusomme handlinger.

## Rolleliste

## Referanser


## Eksterne lenker
* 
*
Helen Hunt

**Helen Elizabeth Hunt** (født 15. juni 1963 i Culver City i California) er en amerikansk Oscar-, Golden Globe- og Emmy-belønnet skuespiller. Hun vant en Oscar for beste kvinnelige hovedrolle i filmen *[[Livets lyse side (film)|Livets lyse side]]* (*As Good as It Gets*).

## Filmografi

* 1992 – *[[Mr. Saturday Night]]*
* 1996 – *[[Twister]]*
* 1997 – *[[Livets lyse side (film)|Livets lyse side]]*
* 2000 – *[[Dr. T og kvinnene]]*
* 2000 – *[[Pay It Forward]]*
* 2000 – *[[Cast Away]]*
* 2000 – *[[What Women Want]]*
* 2004 – *[[Team America: World Police]]*
* 2006 – *[[Bobby]]*
* 2012 – *[[The Sessions]]*
* 2018 – *[[The Miracle Season]]*
* 2020 – *[[The Night Clerk]]*

## Referanser


## Eksterne lenker
* 
*
Nuclear Decommissioning Authority

**Nuclear Decommissioning Authority** (**NDA**) er en britisk myndighet opprettet 1. april 2005 for å føre tilsyn med stengningen og opprydningen av Storbritannias sivile atomkraftanlegg. NDA overtok eierskapet av de aktuelle anleggene, men selve arbeidet utføres av leverandører på kontrakt. NDA overtok også eierskapet av Direct Rail Services, et jernbaneselskap som transporterer kjernefysisk materiale.

## Eksterne lenker
*
Holger Drachmann

**Holger Henrik Herboldt Drachmann** (født 9. oktober 1846, død 14. januar 1908), var en dansk lyriker, dramatiker og kunstmaler. Han betraktes som representant for *[[Det moderne gjennombrudd]]* i Danmark. Han var først maler, senere forfatter, og vekslet mellom begge kunstarter hele livet.

## Verk – utvalg
* *Med Kul og Kridt* 1872
* *Digte* 1872
* *En overkomplet*
* *I storm og stille* 1874
* *Dæmpede melodier* 1875
* *Sange ved havet* 1877
* *Roser og ranker* 1879
* *Østen for Sol og Vesten for Måne* (1880); syngespill 
* *Skyggebilleder* 1883
* *Strandby Folk* 1883 (Skuespill i 4 Akter, Musikken av Julius Bechgaard)
* *Der var engang* (1885); syngespill inkl. *Midsommervisen* 
* *Sangenes Bog* 1889
* *Forskrevet* 1890
* *Vølund Smed* 1894

Edvard Grieg satte musikk til en rekke av Drachmanns dikt, bl.a. *Reiseminder fra Fjeld og Fjord* opus 44, som ble skrevet i løpet av en tur de to hadde sammen i fjellet, 1886.

## Æresbevisninger m.m.
Fra 1878 mottok Drachmann Statens Kunstfonds hædersydelse. Han ble ridder av Dannebrogordenen i 1887 og kommandør av 2. grad i 1906.

En statue av Drachmann etter modell av Hans Christian Holter ble avduket ved Allégade på Frederiksberg i 1924.

### Kulturkanonen
«Jeg hører i Natten den vuggende Lyd» ble tatt opp i den danske kulturkanonens lyrikkantologi i 2006.

## Referanser


## Eksterne lenker
* 
* Kalliope - Dikt, portretter, bibliografi og lenker
* 
* 

__NOTOC__
United Kingdom Atomic Energy Authority

**United Kingdom Atomic Energy Authority** (**UKAEA**) er et britisk statlig foretak opprettet i 1954 for å lede og kontrollere utviklingen av atomenergi i Storbritannia. Organisasjonen har bidratt med ledende forskning innen kjernekraft, hatt tilsyn med utviklingen av nukleærteknologi og stått for mye av den vitenskapelige forskningen i landet.

På 1990-tallet ble den mer kommersielle virksomheten overført til et offentlig selskap, AEA Technology, som deretter ble privatisert.

## Eksterne lenker
*
El 11

**El 11** var et elektrisk lokomotiv som ble brukt av NSB for både passasjer- og godstog. Det var det andre elektriske lokomotiv med boggier, etter El 9. Lokomotivene ble bygget av Norsk Elektrisk & Brown Boveri (NEBB) og Thunes mekaniske verksted. De første 35 lokomotivene ble bygget mellom 1951 og 1956 og fikk numrene 11.2078 til 11.2112. De var lettbygde og ble tatt i bruk på de banene som ble elektrifisert fra 1951 og utover. En mindre serie på seks El 11b lokomotiver, nummerert 11.2145 til 11.2150, ble bygget mellom 1963 og 1964. Disse hadde noen små endringer, blant annet ble de fire små frontrutene i hver ende byttet ut med to store. El 11 egnet seg ikke på høyfjellsstrekninger, men likevel gikk de i Bergensbanens ekspresstog så sent som tidlig på 1970-tallet. El 11 ble i 1957 videreutviklet til El 13.

Mellom 1982 og 1983 ble tre El 11 lokomotiver oppgradert for bruk på den bratte Flåmsbana. De har siden blitt erstattet av motorvognsett type 69 og senere av El 17-lokomotiver. De siste lokomotivene av type El 11 ble tatt ut av tjeneste i 1998. Fire lokomotiver er bevart, to av Norsk Jernbaneklubb og to av Norsk jernbanemuseum på Hamar.

## Referanser


## Eksterne lenker
* El 11  – NJK Materielldatabasen
* El 11 – Jernbane.net
Frances McDormand

**Frances Louise McDormand** (født 23. juni 1957 i Gibson City i Illinois) er en amerikansk skuespiller. Hun har blant annet spilt i Three Billboards Outside Ebbing, Missouri, *[[Blood Simple]]* (1984), *[[Arizona junior]]* (1987), *[[Fargo (film)|Fargo]]* (1996), *[[The Man Who Wasn't There (2001)|The Man Who Wasn't There]]* (2001) og *[[Burn After Reading]]* (2008).

McDormand vant Oscar for beste kvinnelige hovedrolle for rollen som politikvinnen Marge Gunderson i *Fargo* og for rollen sin i *Three Billboards Outside Ebbing, Missouri*. Hun har også blitt nominert til tre Oscar for beste kvinnelige birolle: For rollen som fru Pell i filmen *[[Mississippi i flammer]]* (1988), for rollen som Elaine Miller i filmen *[[Almost Famous]]* (2000) og for rollen som Glory Dodge i filmen *[[North Country]]* (2005).

McDormand er gift med filmskaperen Joel Coen.

## Filmografi (utvalg)
* 1984 – *[[Blood Simple]]*
* 1987 – *[[Arizona junior]]*
* 1988 – *[[Mississippi i flammer]]*
* 1996 – *[[Fargo (film)|Fargo]]*
* 2000 – *[[Wonder Boys]]*
* 2003 – *[[Når du minst venter det..]]*
* 2005 – *[[North Country]]*
* 2006 – *[[Venner med penger]]*
* 2008 – *[[Burn After Reading]]*
* 2011 – *[[Transformers: Dark of the Moon]]*
* 2012 – *[[Moonrise Kingdom]]*
* 2012 – *[[Madagaskar 3: Full rulle i Europa]]*
* 2015 – *[[Den gode dinosaur]]*
* 2017 – *[[Three Billboards Outside Ebbing, Missouri]]*

## Referanser


## Eksterne lenker
* 
* 
* 
*
Elvepadling

**Elvepadling** er en idrett som omfatter padling i elvestryk med elvekajakk, lukket eller åpen elvekano, og skiller seg dermed fra rafting som foregår i en gummiflåte beregnet for flere personer.

Det finnes flere ulike disipliner innen elvepadling, hvorav de vanligste er:
**Slalåm* – Olympisk øvelse hvor padleren skal følge en på forhånd oppsatt løype gjennom stryket, markert med porter. Raskeste tiden vinner, og det gis tidsstraff hvis utøveren kjører utenom eller berører en port.
**Freestyle* – en konkurranseform hvor padleren innen en gitt tid skal utføre forskjellige momenter, ofte meget spektakulært og intensivt.
**Kajakkcross* – Flere elvepadlere tar seg ned en bane samtidig. Tacklinger er tillatt.
**Creeking* – Utforpadling i brattere elver, vanligvis med lav vannføring, men med innslag av fossefall og vanskelige passasjer. En meget teknisk og avansert gren.
**Fripadling* – padling for rekreasjon.

Blant Norges mest kjente elvepadlere er Mariann Sæther.

## Se også
* Elvesurfing

## Referanser


## Eksterne lenker
* Norges Padleforbund - Elv
Susan Sarandon

**Susan Abigail Sarandon** (født **Tomalin**; 1946) er en amerikansk skuespiller. Hun har en stjerne på Hollywood Walk of Fame og vant Oscar for beste kvinnelige hovedrolle for rolleskildringen i filmen *[[Dead Man Walking]]* fra 1995.

Sarandon har blant annet hatt rollen som Louise i filmen *[[Thelma & Louise]]* fra 1991. Hun ble nominert til en Oscar for rollen i filmen for beste kvinnelige hovedrolle, og det samme ble Geena Davis for samme film. Ingen av dem vant. Sarandon ble også nominert til Oscar for rollene i *[[Atlantic City (film)|Atlantic City]]* (1980), *[[Lorenzos olje]]* (1992) og *[[Klienten (film)|Klienten]]* (1994).

I 1964 inngikk Sarandon et forhold med skuespiller Chris Sarandon, mens de gikk på college, og paret giftet seg den 16. september 1967. De tok ut seperasjon i 1978. På midten av 1980-tallet, innledet Sarandon et forhold med den italienske filmskaperen Franco Amurri, som hun fikk en datter med den 15. mars 1985. Fra 1988 til 2009 var Sarandon i et forhold med skuespiller Tim Robbins, som hun møtte mens de drev innspilling av filmen *Bull Durham*. De har to sønner, Jack Henry (født i 1989) og Miles Guthrie (født i 1992). I 2006 reiste Sarandon og ti av hennes slektninger (inkludert hennes daværende partner Tim Robbins og deres sønn Miles) til Wales for å drive slektsforskning og spore familien hennes.

I 1995 var Sarandon en av mange skuespillere, regissører og forfattere fra Hollywood som ble intervjuet til dokumentarfilmen *Celluloid Closet*, som undersøkte hvordan Hollywood-filmer har tatt for seg homofili. I 1999 ble Sarandon utnevnt til frivillig ambassadør for UNICEF. I 2006 var Sarandon en av åtte kvinner som fikk bære det olympiske flagget under åpningsseremonien for de olympiske vinterlekene som ble avholdt i Torino, Italia. I 2010 ble Sarandon innsatt i New Jersey Hall of Fame. Den 27. september 2011, talte Sarandon til de oppmøtte under en protest arrangert av Occupy Wall Street i New York City.

## Filmografi (utvalg)
* 1975 – *[[The Rocky Horror Picture Show]]*
* 1980 – *[[Atlantic City (film)|Atlantic City]]*
* 1991 – *[[Thelma & Louise]]*
* 1992 – *[[Lorenzos olje]]*
* 1994 – *[[Klienten (film)|Klienten]]*
* 1994 – *[[Små kvinner]]*
* 1995 – *[[Dead Man Walking]]*
* 1995 – *[[Sesong 6 av Simpsons|Simpsons]]* (TV-serie)
* 1998 – *[[Side ved side]]*
* 2001 – *[[Venner for livet|Venner for livet]]* (TV-serie)
* 2007 – *[[Eventyr i New York]]*
* 2009 – *[[Alle mine kjære (film)|Alle mine kjære]]*
* 2017 – *[[Feud|Feud: Bette and Joan]]* (TV-serie)

## Referanser


## Eksterne lenker

* 
* 
* 
* 
*
Ñ

**Ñ** (spansk: *eñe*) er den femtende bokstaven i det spanske alfabetet. Bokstaven er en *n* med en tilde (*~*) over.

Historisk sett var ñ to n'er. Tilden over var stenografi for den andre *n*-en.

Ñ er ikke med i det norske alfabetet, men forekommer i flere andre språks alfabet, for eksempel det keltiske språket bretonsk og i filippinsk, i tillegg til spansk. *Ñ* anses kun for å være en egen bokstav på spansk, men er en variant av *n* i bretonsk og filippinsk.

På spansk og filippinsk representerer ñ den palatale nasalen [ɲ]. På bretonsk representerer ñ at den forestående vokalen skal uttales nasalt.

## På datamaskiner
På markeringsspråket *[[html]]* skrives bokstaven `&amp;Ntilde;` og `&amp;ntilde;` eller `&amp;#209;` og `&amp;#241;`. På en Macintosh trykker man på [option]-knappen etterfulgt av N eller n. Windows-brukere må holde inne alt+0209 eller alt+0241 på nummertastaturet til (vanligvis) høyre.

På noen tastatur, for eksempel i Spania, har man en egen knapp til ñ, mens i andre, for eksempel Norge, må man trykke Alt Gr + ~ + n.
Jessica Lange

**Jessica Phyllis Lange** (født 1949) er en amerikansk skuespiller, fotograf og filmprodusent.

Hun ble tildelt Oscar for beste kvinnelige birolle for rollen som Julie Nichols i filmen *[[Tootsie]]* (1982). Tolv år senere mottok hun Oscar for beste kvinnelige hovedrolle for rollen som Carly Marshall i filmen *[[Blue Sky (film)|Blue Sky]]* (1994). 

## Filmografi (utvalg)
* 1976 – *[[King Kong (1976)|King Kong]]*
* 1979 – *[[All That Jazz]]*
* 1982 – *[[Tootsie]]*
* 1984 – **
* 1989 – *[[Spilledåsen (film)|Spilledåsen]]*
* 1991 – *[[Cape Fear (1991)|Cape Fear]]*
* 2003 – *[[Big Fish]]*
* 2009 – *[[Grey Gardens (2009)|Grey Gardens]]*
* 2011–2015 – *[[American Horror Story]]*
* 2017 – *[[Feud|Feud]]* (TV-serie)

## Referanser


## Eksterne lenker
* 
*
Stenografi

**Stenografi** (fra gresk στενός – *stenós*, «smal» og γράφειν – *gráphein*, «skrive») er kunsten å skrive fort. Målet er å kunne skrive like raskt som en snakker. Dette gjøres ofte ved bruk av spesielle skriftsystemer hvor hver enkelt bokstav krever minimalt med pennestrøk og løfting av pennen, fonetisk skrift, forkortelser og egne tegn som erstatter vanlige bokstavkombinasjoner eller ord. 

Flere kjente forfattere, som Charles Dickens og Astrid Lindgren, har benyttet stenografi i sitt forfatterskap.

## Ulike stenografisystemer
Det finnes mange stenografisystemer for mange forskjellige språk. I Stortingets referentseksjon brukes i dag *Wang-Krogdahls system*, men siden 2009 har man ikke gitt opplæring i stenografi til nye stortingsreferenter. Tidligere brukte man *Gabelsbergers system*. 

Wang-Krogdahls stenografisystem ble publisert i 1936, mens siste gang en norsk lærebok i Gabelsbergers system ble trykt opp, var i 1968. Ifølge en lærebok fra 1977 var Wang-Krogdahls system da «det mest utbredte i skole og yrke» og ble nyttet «ved de fleste skoler som ha[dde] stenografi på fagplanen».

Mens man altså bruker Wang-Krogdahls system for norsk visuell skrift, bruker man for norsk punktskrift et system som er beskrevet i Jan Bruteigs *Stenografi på punkt* fra 1986.

## Referanser


## Eksterne lenker
*Aase Graf: ''Stenografi – Wang-Krogdahls system'' (1977).
*Leif Wang og Olav Krogdahl: ''Lærebok i stenografi'' (4. utg. 1969).
*Jan Bruteig: ''Stenografi på punkt'' (utgave i visuell skrift 1994).
Holly Hunter

**Holly Hunter** (født 20. mars 1958 i Conyers i Georgia) er en amerikansk skuespiller.

Hunter vant i 1993 Oscar for beste kvinnelige hovedrolle for rollen som Ada McGrath i filmen *[[Piano (film)|Piano]]* og i 2003 var hun nominert i klassen beste kvinnelige birolle for rollen som Melanie Freeland i filmen *[[Thirteen]]*. 

## Filmografi (utvalg)
* 1987 – *[[Arizona junior]]*
* 1989 – *[[Always (film)|Always]]*
* 1993 – *[[Piano (film)|Piano]]*
* 1993 – *[[Firmaets mann]]*
* 1995 – *[[Copycat]]*
* 1996 – *[[Crash (1996)|Crash]]*
* 2000 – *[[Timecode]]*
* 2000 – *[[O Brother, Where Art Thou?]]*
* 2003 – *[[Thirteen]]*
* 2004 – *[[De utrolige]]*
* 2013 – *[[Paradise (film)|Paradise]]*

## Referanser


## Eksterne lenker
* 
* 
*
Radio Harstad

**Radio Harstad** er en lokalradio for Harstad som ble startet i 1984 under navnet Ungdomsradioen. Redaktør Reidulf Solbakken har drevet prosjektet, som er støttet av Harstad kommune med økonomiske midler til husleie og en stilling som redaktør. Radioen har per desember 2009 nærmere 100 frivillige medarbeidere.

Radio Harstad eies av «Interesseforeningen for Radio Harstad» (*IFRH*). IFRHs styre kalles eierstyret og består av Radio Harstad-veteraner og en person fra kommunen.

## Historie
Ungdomsradioen ble startet opp i 1984. Initiativtaker var Reidulf Solbakken, som var redaktør frem til 1. april 2011, Da tok Bengt Simonsen over. Solbakken deltok i 1984 på et seminar i regi av Landsforeningen for Fritidsklubber (LFK) om nye aktiviteter i fritidsklubbene, hvor nærradio ble trukket fram som et alternativ. I september 1984 fikk Centrum Fritidsklubb innvilget konsesjon for nærradio. Dette var starten på Ungdomsradioen, forløperen til Radio Harstad. Den første sendinga gikk på lufta 10. desember 1985.

I 1998 mottok kanalen Forbrukersamvirket Nords kulturpris. I 2003 ble radioen tildelt Troms fylkeskommunes kulturpris for sitt arbeid for ungdommen i Harstad.

Sommeren 2009 flyttet radioen inn i nye lokaler i Harstad Rådhus. Åpningen ble markert med besøk av daværende barne- og likestillingsminister Anniken Huitfeldt som klipte snoren, samt musikalske innslag og taler utenfor rådhuset. I desember 2009 fikk Radio Harstad for første gang over 100 medarbeidere, men har fra kommunen én fast stilling.

## Referanser


## Eksterne lenker
* 
*  Ungdomsradioens lydarkiv
Wall Street 40

**Wall Street 40**, også kalt **Trump Building** og opprinnelig kjent som **Bank of Manhattan Trust Building**, er en skyskraper i New York. Bygningen ligger på Wall Street i Manhattans Financial District. Wall Street 40 har en høyde på 282,5 meter, og var verdens høyeste bygning noen måneder i 1930, inntil Chrysler Building sto ferdig senere samme år.

Bygget eies av president Donald Trump.

## Historie

Byggingen av Bank of Manhattan Building på 40 Wall Street startet i 1928, med en planlagt høyde på 260 meter,  noe som gjør det 41 meter  høyere enn den nærliggende Woolworth Building, ferdigstilt i 1913.  Planene ble designet for å være to fot høyere enn Chrysler Building, som var i en tilsynelatende konkurranse om å bli verdens høyeste bygning. For å ligge foran i løpet, arkitektene som jobbet med  40 Wall Street endret sitt opprinnelig annonserte høyde på 260 meter, eller 68 etasjer, til 283 meter, eller 71 etasjer, noe som gjør deres bygning, ved ferdigstillelse mai 1930, den høyeste i verden. Men dette viste triumf seg å være kortvarig.

## Se også
*Liste over skyskrapere
Kathy Bates

**Kathleen Doyle «Kathy» Bates** (født 28. juni 1948 i Memphis i Tennessee) er en amerikansk skuespiller og regissør.

## Karriere
Hun hadde flere småroller på film og fjernsyn i 1970- og 1980-årene, men fikk gjennombruddet sitt med rollen som Annie Wilkes i skrekkfilmen *[[Misery]]* (1990), basert på boken til Stephen King. Bates vant en Golden Globe og Oscar for beste kvinnelige hovedrolle for rolletolkningen i filmen. Etterpå spilte hun i filmene *[[Jungelens evangelium]]* (1991), *[[Stekte grønne tomater]]* (1991) og *[[Dolores Claiborne (film)|Dolores Claiborne]]* (1995). Hun spilte også filantropen Margaret «Molly» Brown i James Camerons katastrofefilm *[[Titanic (1997)|Titanic]]* (1997), som ble tidenes mest innbringende film.

Bates ble nominert til en Tony Award for beste kvinnelige hovedrolle i et teaterstykke i 1983 for rolleskildringen i skuespillet *[['night, Mother]]*. Hun vant en Screen Actors Guild Award og ble nominert til Oscar for beste kvinnelige birolle for rolleskildringen i komedien *[[Presidentkandidaten]]* (1998). Bates ble senere nominert til Oscar for beste kvinnelige birolle igjen for rolletolkningen i *[[Hva angår Schmidt]]* (2002). Hun har takket ja til å spille i Xavier Dolans engelskspråklige filmdebut *[[The Death and Life of John F. Donovan]]*, hvor hun skal spille tittelrollens manager.

Hun har blitt nominert til 14 Primetime Emmy Awards for arbeidet på fjernsyn, blant annet to for rolleskildringen i advokatserien *[[Harry's Law]]* og én for regien på TV-filmen *[[Dash and Lilly]]*. Bates vant en Emmy-pris for gjesterollen i *[[Two and a Half Men]]*, hvor hun spilte spøkelset til Charlie Harper.

Hun vant en ny Emmy for rollen som slaveeieren Madame Marie Delphine LaLaurie i tredje sesong av skrekkserien *[[American Horror Story]]* (*Coven*). Hun har senere spilt sirkusartisten Ethel Darling i fjerde sesong (*Freak Show*), resepsjonisten Iris i femte (*Hotel*) og skuespilleren Agnes Mary Winstead i sjette (*Roanoke*). Bates ble nominert til Emmy-priser for to av disse rollene også. Hun spiller marihuanarøykeren Ruth Whitefeather Feldman i Netflix-serien *[[Disjointed]]*.

## Filmografi

## Referanser


## Eksterne lenker
* 
*
Mikrodatamaskin

En **mikrodatamaskin** er vanligvis forstått å være en datamaskin med mikroprosessor som CPU. Disse kom med lanseringen av verdens første mikroprosessor, Intel 4004, 15. november 1971.

Etter hvert som programvare ble tilgjengelig og prisene sank, så førte utviklingen fram til hjemmedatamaskiner og PC-er. Begrepet mikrodatamaskin gikk ut av alminnelig bruk på slutten av 1970-tallet.
Zarepta

**Zarepta** var et norsk plateselskap drevet av Ole Paus. Det ble stiftet i 1975. De første årene ble selskapets plater distribuert av Arne Bendiksen på etiketten Sonet. Foruten Paus' egne utgivelser er Zarepta hovedsakelig kjent for sine utgivelser innen norsk jazz.

## Utgivelser

*Ole Paus og Ketil Bjørnstad – *[[Lise Madsen, Moses og de andre]]* (1975)
*Jens Bjørneboe – *Våpenløs* (1976)
*Ole Paus – *[[I anstendighetens navn]]* (1976)
*Arne Domnérus – *Ja, vi älskar* (1977)
*Radka Toneff – *[[Winter Poem]]* (1977)
*Ole Paus – *[[Nye Paus-posten]]* (1977)
*Ole Paus – *[[Siste Paus-posten]]* (1978)
*Ole Paus – *[[Sjikaner i utvalg]]*	(1978)
*Eberson/Towsen/Christensen/Andersen – *No time for time* (1978)
*Ole Paus – *[[Kjellersanger]]* (1979)
*Radka Toneff – *[[It Don't Come Easy (Radka Toneff-album)|It Don't Come Easy]]* (1979)
*Rolf Jacobsen/Egil Kapstad – *Til jorden* (1979)
*Rolv Wesenlund, Harald Heide-Steen jr. og Ole Paus – *[[Det er ingen skam å snu]]* (1980)
UNIVAC

**UNIVAC** var avdelingen for forretningsdatamaskiner hos det amerikanske selskapet Remington Rand.  Det ble skapt ved oppkjøp av Eckert-Mauchly Computer Corporation (EMCC) i 1950.  EMCC var stiftet og oppkalt etter to personer som sto for utviklingen av ENIAC, verdens første programmerbare, elektroniske datamaskin.  Navnet på selskapet var et akronym, og sto for **UNIVersal Automatic Computer**.

På 1960-tallet var UNIVAC en av verdens største datafirmaer.
Jessica Tandy

**Jessie Alice «Jessica» Tandy** (født 7. juni 1909, død 11. september 1994) var en engelsk-amerikansk skuespiller. Hun vant Oscar for beste kvinnelige hovedrolle for filmen *[[På tur med Miss Daisy]]* (1989) da hun var 80 år gammel. Hun spilte hovedrollen som Blanche i uroppføringen av Tennessee Williams' *[[En sporvogn til begjær (skuespill)|En sporvogn til begjær]]* på Broadway i 1947. 

## Karriere
Tandy var 16 år gammel da hun debuterte på teaterscenen i London i en oppsetning av *[[Kong Henrik V]]*. Som motspiller i den oppsetningen hadde hun Laurence Olivier. Hun har også vært med i en lang rekke britiske filmer. Tandy hadde sin amerikanske filmdebut i *[[Det syvende kors (film)|Det syvende kors]]* (1944). Hun har også spilt i *[[Dommens dal]]* (1945), *[[Grønne år (film)|Grønne år]]* (1946) og *[[Dragonwyck (film)|Dragonwyck]]* (1946). Tandy ble nominert til en Tony Award i 1948 for rollen som Blanche Dubois i den opprinnelige Broadway-produksjonen av *[[En sporvogn til Begjær (skuespill)|En sporvogn til Begjær]]*, som ble regissert av Elia Kazan. Hun hadde en birolle i Alfred Hitchcocks film *[[Fuglene]]* (1963), og en Tony Award-vinnende opptreden i *[[The Gin Game]]*. Hun ble den eldste skuespilleren som ble tildelt Oscar for beste kvinnelige hovedrolle for rollen som Daisy Werthan i *[[På tur med Miss Daisy]]* (1989), som hun også vant BAFTA og Golden Globe for. Tandy har fått en stjerne på Hollywood Walk of Fame.

## Privatliv
Da Tandys ekteskap med Jack Hawkins tok slutt, flyttet hun til New York. Der møtte hun skuespilleren Hume Cronyn fra Canada. Han ble hennes andre ektemann, og de opptrådte flere ganger sammen på teater og TV. Paret fikk to barn sammen. Tandy ble amerikansk statsborger i 1952. Hun ble diagnostisert med eggstokkreft i 1990, men fortsatte å jobbe inntil kort tid før sin død. Tandy døde 11. september 1994, i sitt hjem i Easton i Connecticut.

## Filmografi (utvalg)
* 1963 – *[[Fuglene]]*
* 1985 – *[[Cocoon – Dypets hemmelighet]]*
* 1988 – *[[Cocoon II – Hjemkomsten]]*
* 1989 – *[[På tur med Miss Daisy]]*
* 1991 – *[[Stekte grønne tomater]]*

## Referanser


## Eksterne lenker
* 
* 
* 
* 
*
Marlee Matlin

**Marlee Beth Matlin** (født 1965) er en døv amerikansk skuespiller som vant en Oscar for beste kvinnelige hovedrolle i filmen *[[Kjærligheten trenger ingen ord]]* (*Children of a Lesser God*). Film- og tv-roller har ført til en Golden Globe, i tillegg til to nominasjoner. Hun har også blitt nominert til fire Emmy-priser.

Matlin ble født i Morton Grove i Illinois.  Familien er jødisk med russisk bakgrunn. 18 måneder gammel mistet hun 80% av hørselen i det venstre øre samtidig som hun ble helt døv i det høyre øre.

## Karriere
Matlin debuterte på scenen syv år gammel, som Dorothy i *[[Trollmannen fra Oz]]*. Hun ble senere oppdaget av Henry Winkler, noe som førte til hennes filmdebut i *[[Kjærligheten trenger ingen ord]]*.

Hun har hatt gjesteroller i tv-serier som *[[Akutten]]*, *[[Frustrerte fruer]]*, **, *[[Seinfeld]]*, *[[My Name is Earl]]* og *[[Law & Order: Special Victims Unit]]*. Hun spilte også i flere av episodene av *[[Presidenten (TV-serie)|Presidenten]]*, som Joey Lucas. Fra 2007 til 2009 spilte hun Jodi Lerner i *[[The L Word]]*. I 2011 fikk hun rollen som Melody Bledsoe i tv-serien *[[Switched at Birth]]*.

## Referanser


## Eksterne lenker
* 
*
Geraldine Page

**Geraldine Sue Page** (født 22. november 1924 i Kirksville i Missouri, død 13. juni 1987 i New York City) var en amerikansk skuespillerinne.

Page var datter av en lege, og startet sin skuespillerkarriere i opptredener med ulike mindre teaterselskaper. I 1952 fikk hun sitt gjennombrudd på scenen i en oppsetning av *[[Flyvende sommer]]*. 

Page hadde stor suksess både innenfor teater og film. Hun var ofte ukonvensjonell, og ble kjent for å takke nei til roller som hun ikke syntes passet henne. Page ble nominert til Oscar åtte ganger før hun endelig mottok utmerkelsen i 1985 for sin rolle som den aldrende enken i *[[Drømmen om Bountiful]]*.

Fra 1963 til sin død var Page gift med skuespilleren Rip Thorn.

## Filmografi (utvalg)
* 1953 – *[[Hondo (film)|Hondo]]*
* 1961 – *[[Flyvende sommer (film)|Flyvende sommer]]*
* 1962 – *[[Skjønne ungdom]]*
* 1966 – *[[The Three Sisters (1966)|The Three Sisters]]*
* 1975 – *[[Medaljens bakside (1975)|Medaljens bakside]]*
* 1977 – *[[Bernard og Bianca]]*
* 1978 – *[[Når demninger brister]]*
* 1984 – *[[The Pope of Greenwich Village]]*
* 1985 – *[[The Bride]]*
* 1985 – *[[Hvite netter (1985)Hvite netter]]*
* 1985 – *[[Drømmen om Bountiful]]*

## Referanser


## Eksterne lenker
* 
* 
* 
* 
*
Liu Bei

**Liu Bei** (tradisjonell kinesisk: 劉備, forenklet kinesisk: 刘备, pinyin: *Liú Bèi*, født 161 i kommanderiet Zhuo – nå Zhuozhou i prefekturet Baoding i Hebei i Kina, død 10. juni 223) var en mektig krigsherre, og keiseren som grunnla kongedømmet Shu Han i Kina i den historiske perioden som er kjent som de tre rikers tid.

## Dynasty Warriors
Liu Bei er også en spillbar figur i Dynasty Warriors-serien av Koei, hvor hans valgte våpen er et langsverd.

## Referanser


## Litteratur
*Rafe de Crespigny: ''To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang''. Volume 1.  Faculty of Asian Studies, The Australian National University, Canberra. 1996. ISBN 0-7315-2526-4.
*Rafe de Crespigny: ''To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang''. Volume 2.  Faculty of Asian Studies, The Australian National University, Canberra. 1996. ISBN 0-7315-2536-1.
Elverum stadion

**Elverum stadion** (kalt **Sentralidrettsplassen** inntil 2013) er et fotballstadion og en idrettsplass i sentrum av Elverum. Banen har vært Elverums hjemmebane siden åpningen i 1950.

Etter årevis med slitasje og begrenset bruk ble det startet innsamling til kunstgressdekke, og arbeidet startet høsten 2006. Etter at kunstgressdekket ble fullført 3. juni 2007, har banen blitt tilgjengelig også for lag fra yngres avdeling. På vestsiden av banen er det også en 5-er-bane, også med kunstdekke beregnet for oppvarming.

Publikumsrekorden er 4&nbsp;633, og ble satt 1. september 1991 i lokalderbyet mot Hamarkameratene. Elverum tapte 3&ndash;0. 

## Eksterne lenker
* Om Elverum Stadion på NFFs nettsider
Sally Field

**Sally Margaret Field** (født 1946) er en amerikansk skuespiller og regissør. Hun har mottatt to Oscar for beste kvinnelige hovedrolle, i 1979 for rollen hennes i *[[Norma Rae]]* og i 1984 for rollen hennes i *[[Places in the Heart]]*. Field har også blant annet spilt i dramaserien *[[Brothers & Sisters]]* fra 2006 til 2011.

## Filmografi (utvalg)
* 1971 – *[[Maybe I'll Come Home in the Spring (film)|Maybe I'll Come Home in the Spring]]*
* 1976 – *[[Stay Hungry (film)|Stay Hungry]]*
* 1977 – *[[Smokey and the Bandit]]*
* 1978 – *[[Hooper – Den amerikanske helten]]*
* 1979 – *[[Poseidons hemmelighet]]*
* 1979 – *[[Norma Rae]]*
* 1980 – *[[Smokey and the Bandit på farten igjen]]*
* 1981 – *[[Uten ondskap]]*
* 1991 – *[[Ikke uten min datter]]*
* 1993 – *[[Mrs. Doubtfire]]*
* 1994 – *[[Forrest Gump]]*
* 2000 – *[[Der det er hjerterom]]*
* 2008 – *[[Den lille havfruen: Fortellingen om Ariel]]*
* 2012 – *[[The Amazing Spider-Man (2012)|The Amazing Spider-Man]]*
* 2012 – *[[Lincoln (film)|Lincoln]]*
* 2014 – *[[The Amazing Spider-Man 2]]*

## Referanser


## Eksterne lenker
* 
* 
* 
* 
*
Ee Mungu Nguvu Yetu

**Ee Mungu Nguvu Yetu** er Kenyas nasjonalsang. Den ble innført i 1963.

Arbeidet med nasjonalsangen begynte som forberedelse til landets uavhengighet. En gruppe på fem menn ble satt ned for å utarbeide teksten: Graham Hyslop, George Senoga-Zake, Thomas Kalume, Peter Kibukosya og Washington Omondi. Melodien er hentet fra en barnesang fra pokomo-folket.

teksten er på swahili. Åpningsordene «Ee Mungu nguvu yetu» betyr «O, all skapelsens Gud».

## Kiswahili tekst

## Engelsk tekst

## Oversatt til norsk

Å all skapelses Gud

Velsign vårt land og nasjon. 

Rettferdighet er vårt skjold og forsvarer,

La oss leve i enhet

Fred og frihet. 

Og finne alt vi trenger i landet. 

La oss alle reise oss

med sterke og reine hjerter

og i oppriktighet tjene landet

Og Kenya vårt hjemland

med sin rike fortid

forsvarer vi med fasthet

La oss alle stå sammen
i enhet og felles bånd

og bygge vår nasjon sammen,

Så vil Kenyas prakt

Frukten av vårt arbeid

Fylle hvert hjerte med takk

## Referanser
ENIAC

**ENIAC** var verdens første programmerbare elektroniske datamaskin.  Navnet sto for **Electronic Numerical Integrator and Computer**.  Den ble utviklet for den amerikanske hæren, og kom i drift i 1946.  Hensikten var å lage ballistiske tabeller for skyting med artilleri, og maskinen var i drift fram til 1955.
Den røde terroren

**Den røde terroren** er betegnelsen på forfølgelsene som kom i kjølvannet av den russiske revolusjonen. Terroren var rettet mot alle som var motstandere av bolsjevikenes politikk. Terroren sprang ut av den russiske borgerkrigen, 1918-22, som fulgte revolusjonen, og ble stort sett utøvd av bolsjevikenes eget politiske politi, *[[Tsjeka]]*
Œ

**Œ** er en ligatur av bokstavene o og e. Den stammer opprinnelig fra latin, men brukes i dag mest i fransk, for eksempel i ord som *sœur* (søster) og *œil* (øye). I gammelgresk og klassisk latin tilsvarer lyden diftongen «oi», mens i middelalderlatin og eldre engelsk uttales den tilsvarende den norske bokstaven Ø. *Œ* alfabetiseres på fransk som *oe*. œ har tidligere blitt brukt på norsk som typesnittsvariant av æ.

Ligaturen Œ var vanlig i bruk for latinske og greske tekster og i biologisk nomenklatur helt opp på 1900-tallet. Den har etter hvert blitt faset ut til fordel for **oe** både på grunn av faren for forveksling med *æ*, og for å tilpasses skrivemaskiner og primitive datamaskiner som ikke hadde Œ.

## Eksempler
* **Œ**kos (gammelgresk) - husholdning. Uttales **''oi**-kos*. I moderne bruk for eks [[økologi]] og [[økonomi]]
* C*'œ**ur (fransk) - hjerte. Uttales ''k**ø**ʁ''.
* Man**œ**uvre (eldre britisk engelsk, fra fransk) - manøvrere. Uttales ''məˈn**u*'vər*.
*

## Referanser
Indian Peace Keeping Force

**Indian Peace Keeping Force** (IPKF), var en indisk militær styrke som var plassert i det nordlige og østlige Sri Lanka på et fredsbevarende oppdrag. Grunnlaget for operasjonen var å overvåke avtalen som i 1987 ble inngått mellom Sri Lankas regjering og separatistbevegelsene; en avtale India hadde forhandlet frem for å få en slutt på stridighetene.

## Se også

* Etnisk konflikt i Sri Lanka
* Liberation Tigers of Tamil Eelam

## Eksterne lenker
* Den indiske hæren i Sri Lanka 1987-1990 (engelsk) 
* Indian Jawan – en hyllest til den indiske soldaten (engelsk)
* Oversikt over operasjonen (engelsk)
* Case Study in Operations Other Than War (engelsk)
Paal Fredheim

**Paal Fredheim** (født 1963) er en norsk tidligere fotballspiller og fotballtrener.
Fredheim var toppscorer for Vålerenga i 1986 og 1987. Han kom fra klubben IL Morild som er fra Myre i Vesterålen. Han har senere vært trener for en rekke lag i osloområdet. Han var assistenttrener til Kjell Sverre Hansen Wold i Skeid junior, da de vant Norgesmesterskapet i både 1998 og 1999.

Paal Fredheim er far til Daniel Fredheim Holm, som fulgte i sin fars fotspor og spilte for både Skeid og Vålerenga i tidsrommet 2003-2009. Daniel er i dag spillende assistenttrener for KFUM-Kameratene Oslo.

## Klubber som spiller
* IL Morild (-1982)
* Vålerenga (1983–1987)
* Strømmen (1988)
* Vågakameratene (1989)
* Gjelleråsen (1990–1991)
* Skeid (1992–1993)
* Bærum (1994)

## Referanser


## Eksterne lenker
* 
* Profil hos altomfotball.no
Leisure Suit Larry 6: Shape Up or Slip Out!

***Leisure Suit Larry 6: Shape Up or Slip Out!*** er et eventyrspill, som ble utviklet og utgitt av Sierra On-Line (nå kjent som Sierra Entertainment) i 1993. Det er det femte spillet i *[[Leisure Suit Larry]]*-serien, som ble skapt av Al Lowe.

*Larry 6* gikk tilbake til å straffe spilleren når man gjorde en feil. Dødsfallene ble dog gjort humoristiske og man kunne klikke en prøv igjen-knapp som reverserte feilen man gjorde. På et sted i spillet kunne man risikere å sitte fast, og man måtte laste inn et tidligere lagret spill for å fortsette. Det var også det første spillet som ble utgitt året etter på CD-ROM i høyere oppløsning og med stemmer.

## Historien

På begynnelsen av *Larry 6* er Larry alene igjen og man får ikke vite hva som skjedde med Patti. Han vinner en reise til et luksuriøst feriested kalt *La Costa Lotta*, hvor han får det verste rommet og den dårligse servicen av alle. I dette spillet skal Larry ganske enkelt møte og ha sex med åtte kvinner. Hver gang går noe galt, men Larry ender alltid opp med et objekt han kan gi til Shamara Payne, en new age-entusiast. Spillet avsluttes med at Larry har sex med Shamara.

## Eksterne lenker
* 
* Leisure Suit Larry 6: Shape Up or Slip Out! - Adventure Classic Gaming - Spillinformasjon og skjermbilder